ઉત્તર રેલવેના મુખ્ય જનસંપર્ક અધિકારી નીરજ શર્માના જણાવ્યા પ્રમાણે આંદોલનના કારણે અનેક ટ્રેનો રદ કરવામાં આવી છે અથવા તો રૂટમાં ફેરફાર કરવામાં આવ્યો છે. માલગાડીનો વ્યવહાર પણ પ્રભાવિત થતાં કુલ રૂ.૧૦૦ કરોડનું નુકસાન થયાનો અંદાજ છે. રોહતકમાં મિની સચિવાલય નજીક કોર્ટની બહાર અનામતના સમર્થનમાં ધરણાં કરી રહેલા વકીલો અને બિનજાટ સમુદાયના લોકો વચ્ચે અથડામણ થઇ હતી. પોલીસને આ અથડામણ કાબૂમાં લેવા બળનો પ્રયોગ કરવો પડ્યો હતો.